
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  13
din 28 ianuarie 2016
                privind aprobarea cantităţii maxime de carburant pentru autoturismele 
din dotarea Municipiului Sighişoara                            


Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 537/12.01.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 258/2015 pentru modificarea şi completarea Ordonanţei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice;  


Având în vedere că, potrivit art. 1 alin. (5) din Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificările şi completările ulterioare “unităţile administrativ - teritoriale stabilesc normativele proprii de cheltuieli, de natura celor care fac obiectul prezentei ordonanţe, prin hotărâre a consiliului local, respectiv hotărâre a consiliului judeţean”;

 
Având în vedere că, în urma modificărilor şi completărilor efectuate prin Legea nr. 258/2015 la Ordonanţa Guvernului nr. 80/2001 se impune stabilirea unui consum lunar de carburant pentru autoturismele din dotarea Municipiului Sighişoara;


Având în vedere prevederile Legii nr. 33/2011 pentru aprobarea Ordonanţei de urgenţă a Guvernului nr. 55/2010 privind unele măsuri de reducere a cheltuielilor publice;


Având în vedere Raportul de specialitate al Biroului Logistic, Aprovizionare Tehnico-Materială şi Administrativ, înregistrat cu nr. 536/12.01.2016, prin care se propune aprobarea cantităţii de carburant lunară pentru fiecare autoturism din dotarea Municipiului Sighişoara;
Având în vedere avizele favorabile ale comisiilor de buget, urbanism, comerţ şi socială;


În temeiul art. 36, alin. (2) lit. b şi alin. (9), art. 45, alin. (2) şi a art. 115, alin. (1) lit. b din Legea nr. 215/2001, legea administraţiei publice locale, republicată, cu modificările şi completările ulterioare,
HOTĂRĂŞTE:


Art. 1. Se aprobă următoarele cantităţi maxime de carburant pentru autoturismele din dotarea Municipiului Sighişoara:
a. Pentru autoturismele care deservesc Consiliul Local al Municipiului Sighişoara şi Primăria Municipiului Sighişoara - 125 de litri/autoturism/lună;
b. Pentru autoturismele care deservesc Serviciul Public Poliţia Locală Sighişoara -  175 de litri/autoturism/lună.
Art. 2. Nu se consideră depăşiri la cantitatea maximă pe autoturism, aprobată prin art. 1 din prezenta hotărâre, cantitatea care, la nivelul anului, se încadrează în limita combustibilului normat în raport cu numărul total de autoturisme. 


Art. 3. Prin derogare de la prevederile art. 1 din prezenta hotărâre, pentru anul 2016, în lunile mai şi iunie, perioada de pregătire şi desfăşurare a alegerilor locale şi în lunile noiembrie şi decembrie, perioada de pregătire şi desfăşurare a alegerilor parlamentare, pentru autoturismele care deservesc Consiliul Local al Municipiului Sighişoara şi Primăria Municipiului Sighişoara, cantitatea maximă de carburant de 125 de litri/autoturism/lună se suplimentează cu 50%. 


Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică, Serviciul Public Poliţia Locală Sighişoara şi Biroul Logistic, Aprovizionare Tehnico-Materială şi Administrativ din cadrul Municipiului Sighişoara.


Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Claudiu Pop 

                                                                                    Contrasemnează/Avizat pentru legalitate

              SECRETAR,



                 Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;

  2 ex. Biroul Logistic, Aprovizionare Tehnico-Materială şi Administrativ;
  1ex. Serviciul Public Poliţia Locală Sighişoara.

10 ex. 

B.A.
